
A nudge-ra adott válasz egyéni különbségei: Egy új kérdőív kidolgozása és pszichometriai vizsgálata

Kulcsszavak: nudge, ösztönző, döntés, döntéshozatal, gazdaságpszichológia
Kutatásom alapja Richard H. Thaler és Cass R. Sustein Nudge című könyve, mely a nudge
technikákat, tehát „finom ösztönzőket” tárgyalja. Ezekkel a technikákkal az a cél, hogy az
egyének döntéseit olyan irányba tereljék, amelyek mind társadalmilag, mind pedig egyénileg is
pozitív hatásúak. Ilyenek lehetnek például az egészséges életmód vagy az energiatakarékosság.
A „nudging” nagyon hasonló a meggyőzés és befolyásolás fogalmaihoz, azonban abban
különbözik, hogy nem közvetlenül irányít, hanem finoman terel egy adott irányba és teljes
mértékben az egyén akaratán múlik a döntés. Tehát választási lehetőségek optimalizálásáról
van szó.
A könyvben szereplő kísérleteket összegyűjtve és rendszerezve 5 fő nudge-típust állapítottam
meg: alapértelmezett beállítás, társadalmi hatás, visszajelzés, jutalmak-ösztönzők és könnyű
elérhetőség-informálás.
Ezen mentén elkészítettem egy 40 kérdésből álló kérdőívet – kategóriánként 8-8 kérdést
tartalmaz. A kérdőívet vizsgálom pszichometriai szempontból (elsősorban reliabilitást
vizsgálok). Amennyiben a kérdőív megfelel a pszichometriai követelményeknek, és a
kérdőívben megjelenő motivátorok elkülöníthető konstrumentumként jelennek meg, vizsgálom
az összefüggéseket. Ezt követően összevetem a kapott adatokat a HEXACO
személyiségvonások teszt eredményeivel, erre a diplomamunkában kerül sor.
Felnőttekkel, tehát 18 éven fölöttiekkel venném fel a kérdőíveket.
Célom hosszútávon a nudge-típusok és személyiségvonások közötti korreláció felfedezése és annak
vizsgálata, hogy kire mely típus hat erősebben és kevésbé.



